
Uznesenie Okresný súd Liptovský Mikuláš vo veci starostlivosti súdu o maloleté dieťa: A. B., nar. X. X. XXXX, prihlásený k trvalému pobytu C. D. XXXX/X, XXX XX E. B., zastúpený kolíznym opatrovníkom Úrad práce, sociálnych vecí a rodiny Ružomberok, so sídlom Námestie slobody č. 9, Ružomberok, IČO: 30794536dieťa rodičov: matka A. B., nar. XX. X. XXXX, prihlásená k trvalému pobytu C. D. XXXX/X, XXX XX E. B., zastúpená advokátom: JUDr. Ján Bartánus, so sídlom K. A. Medveckého 1, Ružomberok, IČO: 48 411 884 a otec F. B., nar. XX. X. XXXX, prihlásený k trvalému pobytu E. F. XXX, XXX XX E. F., zastúpený advokátkou: JUDr. Zuzana Medvecká, so sídlom Garbiarska 695, 031 01 Liptovský Mikuláš, IČO: 51 838 745, v konaní úprave výkonu rodičovských práv a povinností k maloletému dieťaťu rozhodol: I. Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Konanie začalo doručením návrhu matky na súd 27. 4. 2026. Predmetom konania je úprava výkonu rodičovských práv a povinností k maloletému dieťaťu. 2. Podľa § 29 ods. 1, 2 a 3 Civilného mimosporového poriadku, ďalej CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Navrhovateľka – matka maloletého dieťaťa vzala na prvom informatívnom stretnutí rodičov 4. 6. 2026 návrh na začatie konania celkom späť. Otec maloletého dieťaťa a kolízny opatrovník maloletého dieťaťa súhlasili so späťvzatím návrhu. V súdnom konaní nie je potrebné pokračovať. Súd na základe dispozitívneho úkon navrhovateľky konanie zastavil. 4. O trovách konania súd rozhodol podľa § 52, § 57 a § 58 ods. 1 CMP tak, že žiaden z účastníkov nemá nárok na náhradu trov konania. Poučenie: Proti tomuto uzneseniu možno podať odvolanie v lehote 15 dní od jeho doručenia na Okresnom súde Liptovský Mikuláš (v štyroch vyhotoveniach). Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline.
Popri všeobecných náležitostiach je potrebné v odvolaní uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jemu patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2026:5626201611.3 (dáta aktuálne k 11. 11. 2026). Záväzné je znenie zverejnené súdom.




